Казан гаиләсендә унынчы бала туган

	Леонид һәм Раиса Верниковскийлар Казанның Идел буе районындагы ГХАТ бүлегендә унынчы балалары тууын теркәгәннәр. Әлеге гаилә 6 ир һәм 3 кыз бала тәрбияли. Яңа туган кызчыкка Надежда исемен кушканнар. 	 Казанның ГХАТ идарәсе хәбәр иткәнчә, Леонид Казанда туган. Булачак тормыш иптәше белән ул Саранск шәһәрендә дусларына кунакка баргач очраша. Гаилә башлыгы Казан компрессор заводы карамагындагы 9-нчы номерлы һөнәри техник училищены тәмамлап, “слесарь” белгечлеген үзләштереп чыга. Раиса - һөнәре буенча “математика һәм информатика укытучысы”. 1997 елның 22 июнендә яшь пар өйләнешә һәм Казанда яшәп кала. 

Матбугат.ру

	№    | 20.03.2015	


